
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός οικοπέδου σαν οικοδομήσιμου στο Ν. Ηρακλείου. 1 
Καθορισμός ορίων, όρων και περιορισμών δόμησης του οικισμού 
Νάουσας Κοινότητας Νάουσας Ν. Πάρου Ν. Κυκλάδων και κα¬ 
τηγορία αυτού. 2 

Καθορισμός μεγίστου ύψους οικοδομών στο τμήμα του οικισμού 


Μαράθου με εγκεκριμένο ρυμοτομικό σχέδιο Ν. Μαγνησίας. . 3 
Έγκριση τροποποίησης του ρυμοτομικού σχεδίου Μελιγαλά Ν. 
Μεσσηνίας.!. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ 2672/4667 (1) 


Χαρακτηρισμός οικοπέδου σαν οικοδομήσιμου στο Ν. Ηρακλείου. 

Η ΝΟΜΑΡΧΗΣ ΗΡΑΚΛΕΙΟΤ 
Έχοντας υπόψη: 

1. Το από 24.3.87 έγγραφο του Πολεοδομικού Γραφείου Δήμου για 
το χαρακτηρισμό οικοπέδου σαν οικοδομήσιμου κειμένου εις το συν/σμό 
Χρυσοπηγή Ηρακλείου. 

2. Το ρυμοτομικό σχέδιο που ισχύει στο Ηράκλειο. 

3. Τα άρθρα 43, 44. 45 του από 17.7.23 Ν. Δ/τος «περί σχεδίων 
πόλεων κ.λπ.» ως αντικατεστάθησαν και τροποποιήθηκαν μεταγενέ¬ 
στερα. 

4. Το από 18.9.26 Ν. Δ/τος «περί επεκτάσεως του άρθρου 4 του από 
27.2.26 Ν.Δ. εις πάσας τας πόλεις και κώμας του Κράτους και μάλι¬ 


στα το άρθρο 5 αυτού. 

5. Το Ν.Δ. 3200/55 «Περί Διοικητικής αποκεντρώσεως». 

6. Το με αριθ. 712/1970 Β.Δ. «περί καθορισμού των διατηρουμέ- 
νων υπέρ του' Υπουργείου κ.λπ. αρμοδιοτήτων». 

7. Το με αριθ. 532/1970 Ν.Δ. «περί συμπληρώσεως των διατάξεων 
περί Διοικητικής αποκεντρώσεως». 

8. Τη με αριθ. Ε.3335/15.12.74 δ/γή του Υπουργείου Δημ. Έρ¬ 
γων. 

9. Την παρ. 3 του άρθρου 6 του Ν. 651/77 (ΦΕΚ 207/Α'/ 
27.7.77). 

10. Την υπ' αριθ. 302/1984 απόφαση του Πρωτοδικείου Ηρα¬ 
κλείου. επειδή: 

Το παραπάνω οικόπεδο έχει το απαιτούμενο βάθος και εμβαδόν για 
την αρτιότητα στερείται μόνο του απαιτουμένου προσώπου επί εγκεκρι¬ 
μένης υπό του σχεδίου πόλεως οδού και αποκλείεται η τακτοποίησή του 
για την απόκτηση του παραπάνω προσώπου λόγω υπάρξεως οικοδο¬ 
μών, αποφασίζουμε: 

Χαρακτηρίζουμε το υπό στοιχεία ΑΒΓΔΕΖΗΑ οικόπεδο, όπως φαί¬ 
νεται στο συνημμένο τοπογραφικό διάγραμμα της Αρχ/νος Αλεξάνδρας 
Κουτσουμπού, σαν οικοδομήσιμο με τους όρους και περιορισμούς δόμη¬ 
σης που ισχύουν στην περιοχή και που αναγράφονται στο υπόμνημα του 
συνημμένου τοπογραφικού διαγράμματος με οικοδομική γραμμή την 
1 - 2 . 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 3 Αυγούστου 1987 
Η Νομάρχης 

ΧΑΡΑ ΑΘΑΝΑΣΑΚΗ-Μ1ΧΑΗΛΙΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. οικ. 5089 (2) 

Καθορισμός ορίων, όρων και περιορισμών δόμησης του οικισμού Νάου¬ 
σας Κοινότητας Νάουσας Ν. Πάρου Ν. Κυκλάδων και κατηγορία 

αυτού. 

Ο ΝΟΜΑΡΧΗΣ ΚΤΚΑΑΔΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιοριμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την υπ’ αριθ. 47/1987 γνωμοδότηση του Συμβουλίου ΧΟΠ του 
Νομού. 

6. Την υπ’ αριθ. 17/1987 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Αξιόλογος, συνεκτι¬ 
κός, παραλιακός, μεγάλος, αναπτυσσόμενος. 

2. Καθορίζουμε τα όρια του οικισμού: 

Νάουσας Κοινότητας Νάουσας, όπως αυτά φαίνονται στο συνοδευ¬ 
τικό σχεδιάγραμμα της παρούσας απόφασης με κλίμακα 1:2.000 που 
αποτελεί αναπόσπαστο μέρος της απόφασης αυτής και συντάχθηκε βά¬ 
σει στοιχείων μελετών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης. 

1. Εντός των ορίων του οικισμού εφαρμόζονται οι όροι δόμησης που , 
καθορίζονται με το άρθρο 5 παρ. 2 και 3 του Π.Δ. της 3.5.85 (ΦΕΚ 
181 Δ/85) και του από 14.2.87 Π.Δ. (ΦΕΚ 133/Δ/87). 

Όσον αφορά την αρτιότητα, διατηρούνται οι διατάξεις του από 
19.10.78 Π.Δ. (ΦΕΚ 594Δ') περί παραδοσιακών οικισμών. 

Άρθρο 2 παρ. 2α, 2β, 2γ και πάρ. 3 - δηλαδή Ε αρτιότητας 2.000 
ΤΜ, Π=25 μ, Β=40 μ., όπως προβλέπεται από το Π.Δ. 3.5.85 (ΦΕΚ 
181 /Δ' άρθρο 9 παρ. 4). 

Β. Ειδικοί όροι δόμησης. 

Β1) ΔΙΑΤΑΞΗ ΟΡΙΩΝ. 

α) Ο μέγιστος ενιαίος επιτρεπόμενος οικοδομικός όγκος κτιρίου δεν 
δύναται να υπερβαίνει τα 800 μ 3 (υπέρ τη στάθμη του φυσικού εδάφους) 
έστω και αν το ενιαίο λειτουργικά κτίριο έχει όγκο μεγαλύτερο του πα¬ 
ραπάνω καθοριζόμενου. Εις περίπτωση κτιρίου με όγκο μεγαλύτερου 
των οκτακόσιων (800) μ 3 επιβάλλεται η υποδιαίρεση του όγκου τούτου. 
Οι τμηματικοί όγκοι του ενιαίου κτιρίου πρέπει να διαχωρίζονται είτε 
ως προς το ύψος (διαφορά στάθμης) είτε ως προς τις κατόψεις (μετά¬ 
θεση κατόψεων τουλάχιστον κατά ένα και μισό μέτρο (1,50) κατά τη 
μία ή άλλη κύρια διεύθυνση. 

β) Το μέγιστο συνεχές και ενιαίο τμήμα όψεως του κτιρίου δεν δύνα- 
ται να υπερβαίνει τα (12,0) μέτρα μήκους. Σε περίπτωση μεγαλύτερου 
μήκους πρόσοψης, αυτή πρέπει να διαιρείται μορφολογικά σε περισσό¬ 
τερα τμήματα, έστω και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ. 

Τρόπος: Δώμα. 

Υλικό: Μπετόν ή παραδοσιακοί τρόποι (τράβες, πέτσωμα). 

Χρώμα: Λευκό. 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσεί το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμιά πε¬ 
ρίπτωση δεν θα ξεπερνά τα 0,70 του μέτρου. 

Β3) ΕΞΩΣΤΕΣ. 

α) Επιτρέπεται η κατασκευή ανοιχτών εξωστών με μέγιστο πλάτος 
1,00 μ. Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. Αποκλείεται η κατασκευή εξωστών σε απόσταση μικρό¬ 
τερη του 1,00 μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώ¬ 
στη πρέπει να βρίσκεται το λιγότερο 2,40 μ. από τη στάθμη του διαμορ¬ 
φωμένου εδάφους. 


- Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ. 

Επιτρέπεται η κατασκευή ανοιχτών κλιμάκων, Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπό γωνία) προς το σώμα του 
κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ. 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθοστά¬ 
τες απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφόσον συναντώνται στον οικισμό και μετά από 
έγκριση της ΕΠΑΕ). 

Β6) ΑΝΟΙΓΜΑΤΑ (εξωτερικά). 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβαίνει το 20%. 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λους θύρες και 1,5/1 για τις δίφυλλους (μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
από έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζό¬ 
ντια έννοια ορίζεται σε 0,50 μ. το ελάχιστο. 

Β7) ΚΟΥΦΩΜΑΤΑ (εξωτερικά). 

- Υλικό: Ξύλο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά 
από έγκριση της ΕΠΑΕ). 

- Χρώμα: μπλε, καφεκόκκινο, γκρίζο, πράσινο. 

- Τα τζαμιλίκια των παραθύρων θα πρέπει να υποδιαιρούνται με 2 
τουλάχιστον καΐτια κατά την έννοια του ύψους. 

- Επιτρέπονται οι φεγγίτες. 

- Αποκλείονται τα συρόμενα εξωτερικά παραθυρόφυλλα. 

Β8) ΠΕΡΙΦΡΑΞΗ. 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφόσον το στοιχείο αυτό συ- 
ναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη.,Όταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,50 μ. 
και να καλύπτεται με επίχρισμα. 

Χρώμα: Λευκό (υδρόχρωμα). 

Β9) ΓΕΝΙΚΑ. 

α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχοβιλών». 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, ξενοδοχεία) μέγιστου μήκους όχι μεγαλύτερου από το πλάτος 
του ανοίγματος που αντιστοιχεί και ύψους (0,70μ.) το μέγιστο. Ο φωτι¬ 
σμός γίνεται με απλά διακριτικά φωτιστικά στοιχεία (5ΡΟΤ5). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
από την κρίση της ΕΠΑΕ (χρώμα - μορφή - υλικό). 

Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί 
κοινοχρήστων χώρων (λοϋνα πάρκ,...) χωρίς την προηγούμενη έγκριση 
της ΕΠΑΕ. 

Β10) 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχότων κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.85 Π. 

V 

τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.8.85). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Ερμούπολη, 27 Ιουλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

Αριθ. 4607 (3) 

Καθορισμός μεγίστου ύψους οικοδομών στο τμήμα του οικισμού Μαρά- 
θου με εγκεκριμένο ρυμοτομικό σχέδιο Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

. Έχοντας υπόψη: 

Τις διατάξεις: 

1. Του Ν. 3200/55 «περί διοικητικής αποκεντρώσεως» όπως τρο¬ 
ποποιήθηκε και συμπληρώθηκε με το ΝΔ 532/70. 

2. Του ΒΔ 712/70 «περί καθορισμού των διατηρουμένωυ υπέρ του 
Υπουργού Δημοσίων Έργων αρμοδιοτήτων» όπως τροποποιήθηκε και 
συμπληρώθηκε με το ΒΔ 677/71 και ΒΔ 198/72. 

3. Του ΑΝ 314/68 «περί παροχής εις τον Υπουργόν Βορείου Ελλά¬ 
δος και τους Νομάρχας αρμοδιότητες κλπ. και του άρθρου 9 του ΝΔ 
17.7.1923 «περί σχεδίων πόλεων». 

4. Του από 24.4.85 Π. Δ/τος (ΦΕΚ 181Δ/3.5.85) «περί τρόπου 
καθορισμού ορίων οικισμών της χώρας μέχρι 2.000 κατοίκους, κατη¬ 
γορίας αυτών κ.λ.π. όπως αυτό τροποποιήθηκε με το Π.Δ. 14.2/ΦΕΚ 
133Δ787. 

5. Του Ν. 1577/85 «περί γενικού οικοδομικού Κανονισμού» και ει¬ 
δικότερα τα άρθρα 9 και 28 αυτού. 

6. Την 545/12.5.86 απόφασή μας «περί καθορισμού ορίων, διάκρι¬ 
σης και κατάταξης σε κατηγορία και καθορισμού αρτιότητος οικοπέδων 
του οικισαού Μαράθου της Κοινότητας Ν. Αγχιάλου 

7. Την πράξη 22/28.7.87 θέμα Ιον του Νομαρχιακού Συμβουλίου 
ΧΟΓΙ Ν. Μαγνησίας με την οποία γνωμοδοτεί για τον καθορισμό μέγι¬ 
στοι επιτρεπομένου ύψους των οικοδομών που ανεγείρονται στο τμήμα 
του οικισμού Μαράθου με εγκεκριμένο ρυμοτομικό σχέδιο αποφασί¬ 
ζουμε: 

Καθορίζουμε μέγιστο επιτρεπόμενο ύψος των οικοδομών που ανεγεί- 
ρονται στο τμήμα του οικισμού Μαράθου όπου ισχύει το με την αριθ. 
66/847/7.10.74 απόφαση Νομάρχου εγκεκριμένο ρυμοτομικό σχέδιο 
8,00μ.. Σε περίπτωση κατασκευής στέγης, το πιό πάνω ύψος προσαυ¬ 
ξάνεται κατά 1,50μ. 

Πάνω από το μέγιστο επιτρεπόμενο ύψος, ισχύει η παράγραφος δ του 
άρθρου 5 του από 14.2/23.2.87 Π. Δ/τος (ΦΕΚ 133Δ). 

Για τη μέτρηση του μεγίστου ύψους των κτιρίων ισχύουν οι διατάξεις 
του Ν. 1577/85, περί γενικού οικοδομικού κανονισμού. 

Δεν ισχύουν οι διατάξεις των άρθρων 9 και 16 του Ν. 1577/85 περί 
γενικού Οικοδομικού κανονισμού. 


Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την ημερομηνία δημοσίευσής της. 

Βόλος, 31 Ιουνίου 1987 
Ο Νομάρχης 
ΘΑΝΑΣΗΣ ΣΙΑΤΡΑΣ 

-♦- 

Αριθ. 4925 (4) 

Έγκριση τροποποίησης του ρυμοτομικού σχεδίου Μελιγαλά Ν. Μεσση¬ 
νίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων κ.λ.π.» 
όπως μεταγενέστερα τροποποιήθηκαν και συμπληρώθηκαν. 

2. Το Π.Δ. 18.10.25 «περί τρόπου διορθώσεως ασυμφωνιών 
κ.λ.π.». 

3. Τον Ν. 1577/85 «περί ΓΟΚ». 

4. Τις διατάξεις του Ν. 1302/80 «περί συστάσεως Υπουργείου 
ΧΟΠ». 

5. Τον Ν. 1337/83. 

6. Το Π,Δ. 443/83 «περί μεταβιβάσεως αρμοδιοτήτων στους Νο- 
,μάρχες κ.λ.π.» όπως μεταγενέστερα τροποποιήθηκε. 

7. Το Β.Δ. 3.8.1981 (ΦΕΚ 166Α/1981) με το οποίο εγκρίθηκε το 
Διάταγμα ρυμοτομίας του Μελιγαλά. 

8. Το Διάταγμα 25.8.69 (ΦΕΚ 164 Δ'/69) με το οποίο ορίζονται οι 
όροι δόμησης του Μελιγαλά. 

9. Την 29/86 απόφαση του Δημ. Συμβουλίου Μελιγαλά (πρακτικό 

8 / 86 ). 

10. Το με κλίμακα 1:500 τοπογραφικό διάγραμμα του πολιτικού 
μηχανικού Γεωργίου Τσόκελα. 

11. Τη σύμφωνη γνώμη του Ν.Σ. ΧΟΠ όπως εκφράστηκε με το πρα¬ 
κτικό αρ. 4 της 21.5.87, αποφασίζουμε: 

Εγκρίνουμε την τροποποίηση του ρυμοτομικού Σχεδίου Μελιγαλά 
μεταξύ των Ο.Τ. 19 και 30 με τον τρόπο που φαίνεται χρωματισμένο, 
στο θεωρημένο από το Ν.Σ. ΧΟΠ τοπογραφικό διάγραμμα με κλίμακα 
1: 500. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Καλαμάτα, 15 Ιουλίου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 


τροηοη^ΣΗ σχεδίου πόλης 








